【混合過關】兆文：十八掌門勝途進取
2024年05月25日 18:51
東網電視
更多新聞短片
第3場「十八掌門」過往有好多不足，例如韁口甚重、欠缺專注，有時行到某個位置更會企定唔郁，幸好近兩個月不斷改善缺點，前仗更在田草2000米勝出，今戰跑番勝途路合進取，而且同場肯放馬唔多，可望輕鬆主宰步速。「好勁力」晨課同落場表現係兩回事，晨課懶洋洋，動作更有點論盡，落場則極神勇，比上仗只孭重3磅，機會值得繼續看好。「自然力量」平日唔弗騎都唔走，近期出跳好主動，狀態弗到震。
第10場「壯志凌雲」一出即勝1400米，仲要克服大外檔好犀利，勝後操足勇熟程度再進一步，周一拍跳姿態輕描淡寫，周四單跳聚精會神，馬身更壯更實淨，標準打仔馬身形。「巴閉仔」上仗賽前曾有3日冇出大圈及內圈，最後力拚僅負獲亞雖敗猶榮，今仗備戰完整得多，而且愈見熟練變得淡定，周一加罩彈閘又夠勁。「馬林」忠心可靠，近兩戰二班賽均上名，落三班佔優勢。